Ordkrig mellom Zidane og Bales agent
Real Madrids trener Zinedine Zidane åpner opp om Gareth Bale etter 3-1-tapet mot Bayern München natt til søndag. Da var den 30 år gamle waliseren ikke å finne i kamptroppen til Real Madrid. – Bale var satt utenfor fordi klubben prøver å selge ham. Hvis han kan dra i morgen, vil det være bra, sa Zidane ifølge Marca etter tapet og la til: – Det er ikke noe personlig, og jeg har ingenting imot Bale, men jeg må ta avgjørelser. Det er en tid for forandringer, og det vil være bra for alle om vi går hver vår vei. Det har fått Bales agent, Jonathan Barnett, til å reagere. – Vi jobber med en overgang, skal agenten ha sagt ifølge AFP-journalist, Tom Allnutt, om Bales situasjon. Han retter derimot en pekefinger i retning Zidane, som han virkelig ikke er fornøyd med etter trenerens uttalelser. – Zidane er en skam. Han viser null respekt for en spiller som har gjort såpass mye for Real Madrid, skal Barnett ha sagt.Angriperen kom til Real Madrid i 2013 fra Tottenham for omlag én milliard norske kroner. Tidligere i sommer har Bale vært linket til blant annet gamleklubben og Manchester United. Bale, som fylte 30 år denne uken, står med 231 kamper for hovedstadslaget i Spania, og har på de kampene 167 målpoeng (102 mål og 65 målgivende). Husker du denne? PS! I samarbeid med Strive ser du 2 kamper fra storturneringen ICC på VG+ i sommer. (Redaksjonelt samarbeid)
Sagaen om Gareth Bale vil ingen ende ta. Real Madrid-trener Zinedine Zidane har uttalt at han ønsker å kvitte seg med spilleren. Det har fått Bales agent til å reagere.